Държавен вестник, бр. 59, 2006 г., стр. 11

Б Р О Й  59
Д Ъ Р Ж А В Е Н   В Е С Т Н И К
С Т Р .  11
(2) След консултиране с компетентния ор-
ган на издаващата държава българският съд
може в съответствие с българското законода-
телство и с оглед на обстоятелствата по слу-
чая да постави определени ограничителни ус-
ловия за срока на обезпечаване на имущест-
вото. Ако в съответствие с тези условия се
предвижда и отмяна на обезпечението, неза-
бавно се уведомява компетентният орган на
издаващата държава.
(3) Когато компетентният орган на издава-
щата държава уведоми българския съд за отмя-
ната на акта за обезпечаване, българският съд
незабавно отменя обезпечението.
Производство по разглеждане на искането
за отнемане на обезпеченото имущество
или предаване на доказателства
Чл. 16. (1) Искането по чл. 4 се разглежда
незабавно след получаването на уведомление-
то по чл. 14, ал. 1, ако искането е получено до
извършване на обезпечаването или незабавно
след получаване на искането, ако получаването
му следва уведомлението по чл. 14, ал. 1.
(2) Искането за отнемане на обезпеченото
имущество се разглежда и се изпълнява по пра-
вилата на глава тридесет и шеста, раздел II от
Наказателно-процесуалния кодекс и междуна-
родните договори, по които Република Бълга-
рия е страна.
(3) Искането за предаване на доказателства
се разглежда и се изпълнява по правилата на
глава тридесет и шеста, раздел III от Наказател-
но-процесуалния кодекс и международните до-
говори, по които Република България е страна.
(4) Не може да се откаже изпълнение на
искането за предаване на доказателства на ос-
нование липса на двойна наказуемост, когато
то е във връзка с чл. 5, ал. 2.
Правни средства за защита
Чл. 17. (1) Всяка заинтересована страна,
включително добросъвестното трето лице, може
да обжалва определението на Софийския град-
ски съд за признаване и изпълнение на акта за
обезпечаване по реда на Гражданския процесу-
ален кодекс в 14-дневен срок от узнаването за
постановяването му пред апелативния съд.
Обжалването не спира изпълнението на опре-
делението.
(2) Жалба срещу издаването на акта за обез-
печаване може да се подаде и да се разгледа от
съда в издаващата държава в съответствие с
националното є законодателство. Основания-
та за издаване на акта за обезпечаване могат да
се обжалват само с жалба пред съда на издава-
щата държава.
(3) Българският съд уведомява за подадена-
та жалба и основанията за обжалването компе-
тентния орган на издаващата държава по такъв
начин, че той да може да предостави аргумен-
тите, които смята за необходими. Последният
се уведомява и за резултата от производството.
(4) Българският съд предоставя на заинте-
ресованата страна и на третото добросъвестно
лице информацията, необходима за осъществя-
ване на правната им защита по ал. 1.
(5) Страните и лицата по ал. 1 могат да об-
жалват по реда на Гражданския процесуален
кодекс и действията по изпълнението на акта
за обезпечаване.
Възстановяване на платени суми за
претърпени вреди
Чл. 18. Когато Република България според
българското право отговаря за причиняване на
вреди на някоя от страните по чл. 17 от изпъл-
нението на акта за обезпечаване, издаващата
държава възстановява на Република България
цялата сума, изплатена за обезщетяване на вре-
дите, освен когато вредата или част от нея се
дължи изключително на действията на българ-
ски компетентен орган.
Раздел II
Постановяване в Република България на
актове за обезпечаване на имущество или
доказателства
Компетентни органи
Чл. 19. (1) Определения за обезпечаване на
имущество или доказателства, които подлежат
на признаване и изпълнение в друга държа-
ва—членка на Европейския съюз, се постано-
вяват от съответния първоинстанционен съд
по искане на:
1. прокурора—за вземане на мерки за обез-
печаване на конфискацията и отнемането на
вещи в полза на държавата;
2. прокурора, обвиняемия, пострадалия, час-
тния обвинител или гражданския ищец, когато
съществува опасност, че някое доказателство
може да бъде изгубено или неговото събиране
да бъде затруднено.
(2) Прокурорът издава постановление за
обезпечаване на доказателства, когато Наказа-
телно-процесуалният кодекс не изисква разре-
шение или одобрение на съд за извършване на
действието по разследването в досъдебното
производство.
Уведомяване на изпълняващата държава
Чл. 20. Когато българското законодателст-
во за обезпечаване на имуществото или доказа-
телствата изисква да се спазят определени фор-
малности или да се приложат определени про-
цедури, българският компетентен орган уведо-
мява изпълняващата държава за тях.
Изпращане на акта за обезпечаване
Чл. 21. (1) Определението за обезпечаване
на имущество или доказателства и искането по
чл. 4 се изпращат за признаване и изпълнение
пряко на компетентния орган в изпълняващата
държава за:
1. досъдебната фаза на наказателното про-
изводство—от прокурора чрез Върховната ка-
сационна прокуратура;